આ ઉપરાંત ‘માલિકી’ (ownership)ના સંદર્ભમાં સુપ્રીમ કોર્ટે ‘મૈસોર મિનરલ્સ લિમિટેડ વિરુદ્ધ કમિશનર ઓફ ઈન્કમટેક્સ’ (237 ITR 775)ના કેસમાં આપેલા મહત્ત્વના ચુકાદામાં ઠરાવ્યું છે કે, ‘માલિક’ (owner) શબ્દનો અર્થ આવકવેરાના કાયદા હેઠળ ઘસારો મજરે આપવાના હેતુસર વિશાળ સંદર્ભમાં લેવાનો છે અને તેથી કરદાતાએ ખરીદેલ તેમજ તેના ધંધા માટે ઉપયોગમાં લીધેલ મકાન-મિલકત તેના નામે રજિસ્ટર્ડ ડીડ દ્વારા ટ્રાન્સફર ન થઈ હોય તો પણ આવી મિલકત સંબંધી ઘસારાની કપાત જરૂરથી મજરે મળી શકે.